
Община Момчилград
 Област Кърджали

 Адрес: Момчилград 6800, ул.”26-ти декември” № 12, тел. 03631 / 78-41, факс 03631 / 78-49, е-mail: obshtina@momchilgrad.bg
Изх.№ …………………………….. /..…………...2025 г. 

ДО
ЗАСЕДАНИЕТО НА 

ОБЩИНСКИ СЪВЕТ

ГР. МОМЧИЛГРАД

ДОКЛАДНА ЗАПИСКА

от ИЛКНУР КЯЗИМ - КМЕТ НА ОБЩИНА МОМЧИЛГРАД

ОТНОСНО: Кандидатстване на Община Момчилград по процедура чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции BG-RRP-13.009 „Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги“
УВАЖАЕМИ  ГОСПОДИН  ПРЕДСЕДАТЕЛ,

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,
Министерството на труда и социалната политика чрез Главна дирекция „Европейски фондове, международни програми и проекти” (СНД), обяви покана за набиране на проектни предложения за изпълнение на инвестиции чрез директно предоставяне на средства от Плана за възстановяване и устойчивост. Процедурата се реализира в рамките на Глава „RePowerEU“, Инвестиция 5 (C13.I5): Инсталиране на фотоволтаични системи в съществуващи сгради за социални услуги и предоставяне на електрически превозни средства и свързани зарядни станции за предоставяне на социални услуги.

Целта на тази инвестиция е да се повиши енергийната ефективност, да се намали енергийната зависимост и да се подобри оперативната устойчивост в сектора на социалните услуги чрез два допълващи се компонента/дейности: инсталиране на фотоволтаични системи в общински социални услуги и предоставяне на електрически превозни средства в подкрепа на социалната дейност. 
Очакваните резултати са на национално ниво да се повиши енергийната ефективност в 500 съществуващи социални услуги, които са делегирана от държавата дейност, както и да бъдат закупени 250 електрически лекотоварни превозни средства, всяко от които ще бъде снабдено със зарядна станция. Общият размер на финансирането по процедурата е 77,6 млн. лв. 
          Конкретни крайни получатели по процедурата са общини, на чиято територия функционира социална услуга, делегирана от държавата дейност. В тази връзка, Община Момчилград е допустима община. По настоящата покана не се изисква съфинансиране от крайните получатели. 
Максималният срок за изпълнение на проекта не може да бъде по-късно от 30.06.2026 г.

Дейностите по проектите ще се изпълняват на територията на Република България в съответните общини. Посочените общини крайни получатели ще могат да кандидатстват заедно или поотделно за следните дейности:
1. Доставка и инсталиране върху сграда, в която се предоставя социална услуга, делегирана от държавата дейност, на фотоволтаична система (ФЕЦ) с мощност в диапазона от 15 kW до 30 kW;
2. Закупуване на електрически автомобил и закупуване и монтаж на зарядна станция за електрически автомобили с капацитет за зареждане от 22 kW.

Максималният размер на безвъзмездно финансиране е както следва:
- за Дейност 1 - до 98 521,50 лв. с ДДС на брой социална услуга (при максимална мощност 30 kW);
- за Дейност 2 – до 113 600,00 лв. с ДДС, като всяка община ще може да кандидатства за закупуване само на 1 автомобил и 1 зарядна станция.
Община Момчилград възнамерява да кандидатства по двете дейности, а именно:
1. По Дейност 1 - за изграждане на фотоволтаична система (ФЕЦ) с минимален капацитет от 15 kW и максимален капацитет до 30 kW, предназначена за собствено потребление на електроенергия за социална услуга, делегирана от държавата дейност - „Център за настаняване от семеен тип за деца и младежи без увреждания“, находящ се на ул. „Лайка“ № 4 в гр. Момчилград;
2. По Дейност 2 - за закупуване на електрическо превозно средство и свързана зарядна станция, за обезпечаване на дейностите по предоставяне на социални услуги в община Момчилград.

Краен срок за представяне на предложенията: 31.07.2025 г. – 17.00 ч.

В съответствие с т. 20 от Условията за кандидатстване по описаната по-горе процедура е необходимо Общински съвет – Момчилград да приеме решение, което да бъде приложено към проектното предложение.
На основание гореизложеното предлагам Общински съвет - гр. Момчилград да вземе следното:












ПРОЕКТО
            Р Е Ш Е Н И Е:

Общински съвет – Момчилград на основание чл.21, ал.1 и т.23 и ал. 2 от ЗМСМА, във връзка с изискванията на Процедура BG-RRP-13.009 „Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги“, реши:

1. Дава съгласие Община Момчилград да кандидатства с проектно предложение по Процедура чрез директно предоставяне на средства от Механизма за възстановяване и устойчивост на конкретни крайни получатели за изпълнение на инвестиции, BG-RRP-13.009 „Инсталиране на фотоволтаични системи (ФЕЦ) в съществуващи социални услуги, делегирана от държавата дейност и закупуване на електрически превозни средства, включително свързани зарядни станции за предоставяне на социални услуги''.
2. Общински съвет - Момчилград декларира, че:
· Социалната услуга „Център за настаняване от семеен тип за деца и младежи без увреждания“ – гр. Момчилград, чиято сграда е предмет на интервенция по процедурата, ще бъде поддържана минимум 5 /пет/ години след датата на приключване на дейностите по инвестицията и одобрение на искането за окончателно плащане от страна на Структурата за наблюдение и докладване (СНД);
· Предназначението на сградата/помещенията на „Център за настаняване от семеен тип за деца и младежи без увреждания“ – гр. Момчилград, обект на интервенция по инвестицията, няма да бъде променяно за период не по-малък от 5 /пет/ години след датата на приключване на дейностите по инвестицията и одобрение на искането за окончателно плащане от страна на СНД;
· Закупеният електрически автомобил по настоящата процедура ще се използва за обезпечаване на дейностите по предоставяне на социални услуги в общината, няма да бъде продаван и ще бъде поддържан минимум 5 /пет/ години след датата на приключване на дейностите по инвестицията и одобрение на искането за окончателно плащане от страна на СНД;
3. Общински съвет - Момчилград възлага на кмета на Община Момчилград да предприеме всички необходими последващи действия, свързани с подготовката и подаването на проектното предложение, както и да извърши всички последващи действия във връзка с изпълнението на настоящето решение.
С уважение,

ИЛКНУР КЯЗИМ
КМЕТ НА ОБЩИНА МОМЧИЛГРАД
Изготвил:

Нефизе Салиф


Началник отдел  ЕПП

Съгласували:


инж. Севдалин Огнянов

Директор дирекция УТКРЕПП
инж. Алие Ибрахим  





Заместник-кмет



